b'\n_START_ARTICLE_\nIRBM\n_START_SECTION_\nHist\xc3\xb2ria\n_START_PARAGRAPH_\nEl progenitor per al IRBM va ser el coet A4b amb ales per augmentar l\'abast i basat en el fam\xc3\xb3s V2 (Vergeltung, o "Repres\xc3\xa0lia", oficialment anomenat coet A4) dissenyat per Wernher von Braun \xc3\xa0mpliament usat per l\'Alemanya Nazi cap al final de la Segona Guerra Mundial per bombardejar ciutats angleses i belgues. El A4b era el prototip per a l\'etapa superior del coet A9/A10. L\'objectiu del programa era construir un m\xc3\xadssil capa\xc3\xa7 de bombardejar Nova York quan es llanc\xc3\xa9s des de Fran\xc3\xa7a o Espanya (vegeu Amerika Bomber). Els coets A4b van ser provats unes poques vegades al desembre de 1944, i gener i febrer de 1945. Tots aquests coets usaven propelent l\xc3\xadquid. El A4b usava un sistema de guiat inercial, mentre que el A9 hauria estat controlat per un pilot. Aquests coets serien llan\xc3\xa7ats des una plataforma de llan\xc3\xa7ament no m\xc3\xb2bil._NEWLINE_Despr\xc3\xa9s de la Segona Guerra Mundial von Braun i altres cient\xc3\xadfics nazis van ser transferits secretament als Estats Units per treballar amb l\'Ex\xc3\xa8rcit dels Estats Units en l\'Operaci\xc3\xb3 Paperclip en el desenvolupament de la V-2 per ser usada com una arma pels Estats Units.'